Προκήρυξη

Στο πλαίσιο της πολιτιστικής δράσης της Δημοτικής Βιβλιοθήκης με τίτλο

«στο βλέμμα του Μπάιρον», ο Δήμος Βύρωνα προκηρύσσει τον 11o Πανελλήνιο Διαγωνισμό λογοτεχνικής έκφρασης για εφήβους/ες και νέους/ες. Σκοποί του διαγωνισμού Α) να καλλιεργήσει στη νεολαία το ενδιαφέρον για ζητήματα που έχουν σχέση με τα οράματα του Μπάιρον για την ανθρωπότητα. Β) να ενθαρρύνει τους νέους να εκφράσουν τη συγγραφική τους ικανότητα καθώς και την καλλιτεχνική τους ευαισθησία μέσα από τη λογοτεχνική έκφραση. Θέμα Πανελλήνιου Διαγωνισμού Λογοτεχνικής έκφρασης Εφήβων και Νέων του Δήμου Βύρωνα έτους 2025 (Σχετικά με το όνειρο, απόσπασμα από έργο του Όσκαρ Ουάιλντ) :

«Ονειροπόλος είναι αυτός που βρίσκει τον δρόμο του μόνο κάτω από το φεγγαρόφωτο και η τιμωρία του είναι να αντικρίζει την αυγή πριν από τους άλλους» Στο παραπάνω απόσπασμα περιγράφεται η διαδρομή του ανθρώπου που ονειρεύεται και παρατηρούμε ότι: • γίνεται αναφορά στο φως με τις λέξεις «φεγγαρόφωτο» και «αυγή» • περιγράφεται μία κατάσταση μοναξιάς, καθώς ο ονειροπόλος βλέπει την αυγή πρώτος από όλους, άρα δεν μοιράζεται τη χαρά του φωτός, ή της καινούριας εποχής που ξημέρωσε, με τους άλλους, οι οποίοι τη βλέπουν αργότερα επειδή

δεν την ονειρεύτηκαν 4 • Αυτή η μοναξιά του ονειροπόλου είναι μία τιμωρία, ενώ ταυτόχρονα είναι η δικαίωσή του, καθώς, η αυγή και η νέα μέρα, ή η νέα εποχή τελικά ήρθε. Τι είδους σκέψεις κάνεις διαβάζοντας αυτό το μικρό απόσπασμα; Τι θα σκεφτόσουν κάνοντας έναν περίπατο στο φεγγαρόφωτο, ή λίγο πριν το ξημέρωμα; Εσύ κάνεις όνειρα; Τι ονειρεύεσαι για τον εαυτό σου, ή για έναν κόσμο, ή για μια εποχή που θα ήθελες να έρθει; Ένιωσες ποτέ την αγωνία, ή τον φόβο ότι μπορεί κάποιος να σε τιμωρήσει για τα όνειρά σου; Πόσο εύκολο είναι να μοιραστείς με τους άλλους αυτό που σκέφτεσαι; Προσπάθησε να γράψεις απάντηση σε ένα, τουλάχιστον από τα παραπάνω ερωτήματα είτε με στίχους, ή μέσα από πεζό κείμενο. Εάν επιλέξεις να γράψεις ποίημα δε θα υπερβαίνει τους πενήντα στίχους Εάν επιλέξεις πεζό δε θα υπερβαίνει τις δύο χιλιάδες λέξεις. Όροι Συμμετοχής 1. Δικαίωμα συμμετοχής έχουν οι μαθητές και οι μαθήτριες γυμνασίου και λυκείου οποιουδήποτε σχολείου εντός και εκτός Ελλάδας καθώς και νέοι και νέες ηλικίας 18-30 ετών. 2. Ο διαγωνισμός αφορά σε δυο κατηγορίες κειμένων ανάλογα με την ηλικία των συμμετεχόντων: Α) Εφηβικό κείμενο (μαθητές και μαθήτριες των τάξεων του Γυμνασίου και του Λυκείου) Β) Νεανικό κείμενο (νέοι και νέες 18 μέχρι 30 ετών) 2.1 Συμμετοχές που δεν ανήκουν στις παραπάνω ηλικιακές κατηγορίες αποκλείονται. 3. Ο

διαγωνισμός αφορά δύο κατηγορίες κειμένων ανάλογα με το λογοτεχνικό είδος Α) ποιητικό έργο, αδημοσίευτο, έκτασης μέχρι 50 στίχους, σε ομοιοκατάληκτο ή ελεύθερο στίχο. Β) διήγημα αδημοσίευτο, έκτασης μέχρι 2000 λέξεις 3.1 Κάθε ενδιαφερόμενος/η θα συμμετάσχει στην αντίστοιχη ηλικιακή κατηγορία. 3.2 Κάθε ενδιαφερόμενος/η μπορεί να συμμετάσχει με ένα μόνο έργο και για ένα μόνο λογοτεχνικό είδος (ποίηση ή διήγημα) που αντιστοιχεί στην ηλικιακή του/της κατηγορία. 4. Τα έργα θα είναι γραμμένα στην ελληνική γλώσσα, θα φέρουν τίτλο και θα υποβληθούν σε κλειστό φάκελο. 5.Ο κλειστός φάκελος συμμετοχής για κάθε διαγωνιζόμενο θα πρέπει οπωσδήποτε να περιλαμβάνει: Α) το έργο (όχι με το πραγματικό ονοματεπώνυμο αλλά με το ψευδώνυμο του/της διαγωνιζόμενου/ης) εκτυπωμένο σε τρία αντίτυπα, σε σελίδες μεγέθους Α4, μέγεθος γραμμάτων 12 και γραμματοσειρά Times New Roman. Στην πρώτη σελίδα του έργου και δίπλα στο ψευδώνυμο θα είναι γραμμένη η ηλικιακή κατηγορία του/της συμμετέχοντος/συμμετέχουσας, δηλαδή: εφηβικό ή νεανικό, ανάλογα με την ηλικιακή κατηγορία του διαγωνιζόμενου ή της διαγωνιζόμενης. Β) το έργο σε μορφή ψηφιακού δίσκου (CD) και σε αρχείο με δυνατότητα επεξεργασίας του κειμένου, σε μορφή Word. Προσοχή: να γίνει έλεγχος στο CD ότι έχει γραφτεί κανονικά προτού ταχυδρομηθεί 5 Γ) μικρότερο

κλειστό φάκελο όπου θα περιλαμβάνεται μια σελίδα με τα ακόλουθα στοιχεία, με πεζά γράμματα σωστά τονισμένα : α) το πραγματικό ονοματεπώνυμο του/της διαγωνιζόμενου/ης, βάσει της αστυνομικής του/της ταυτότητας και απλή φωτοτυπία της αστυνομικής του/της ταυτότητας β) το ψευδώνυμο που χρησιμοποιεί, ώστε να γίνει η αντιστοίχιση, γ) τα πλήρη στοιχεία επικοινωνίας, δηλ. ταχυδρομική διεύθυνση, ηλεκτρονική διεύθυνση (e-mail), αριθ. τηλεφώνου του ιδίου καθώς και αριθμός τηλεφώνου του γονέα ή κηδεμόνα στην περίπτωση που ο/η συμμετέχων/ουσα στον διαγωνισμό είναι κάτω των 18 ετών και στην ίδια σελίδα, έγγραφη υπεύθυνη δήλωση από τους νέους ενήλικες συμμετέχοντες στο διαγωνισμό ότι το έργο τους είναι πρωτότυπο και δεν θίγει δικαιώματα πνευματικής ιδιοκτησίας τρίτων.(Παράδειγμα Φόρμας Στοιχείων στο τέλος της προκήρυξης) δ) υπεύθυνη δήλωση του νόμου 1599 ότι συναινούν στην βιντεοσκόπηση της τελετής και προβολή φωτογραφιών και αποσπασμάτων της, καθώς επίσης και ότι συναινούν στη δημοσιοποίηση του ονόματός τους που θα ακολουθήσει στο στάδιο της βράβευσης με την ανάρτηση των αποτελεσμάτων του διαγωνισμού και την έκδοση των διακριθέντων έργων. Τέλος, για τους/τις συμμετέχοντες/ουσες έως 18 ετών είναι επίσης απαραίτητο να συμπεριληφθούν στο μικρότερο κλειστό φάκελο: i) υπεύθυνη δήλωση

του νόμου 1599 από τους γονείς ή κηδεμόνες τους ότι συναινούν στη συμμετοχή των παιδιών τους στη διαγωνιστική διαδικασία, στην βιντεοσκόπηση της τελετής και προβολή φωτογραφιών και αποσπασμάτων της, καθώς επίσης και ότι συναινούν στη δημοσιοποίηση του ονόματος του ανήλικου παιδιού τους που θα ακολουθήσει στο στάδιο της βράβευσης με την ανάρτηση των αποτελεσμάτων του διαγωνισμού και την έκδοση των διακριθέντων έργων. ii) έγγραφη υπεύθυνη δήλωση του νόμου 1599 από τους γονείς ή κηδεμόνες των συμμετεχόντων στο διαγωνισμό ότι το έργο τους είναι πρωτότυπο και δεν θίγει δικαιώματα πνευματικής ιδιοκτησίας τρίτων. Σε περίπτωση που υπάρχει παραβίαση πνευματικών δικαιωμάτων, η επιτροπή του διαγωνισμού και ο Δήμος Βύρωνα δε φέρουν καμία ευθύνη και έχουν δικαίωμα αποκλεισμού της συμμετοχής. 5.1 Συμμετοχές που δεν πληρούν τις παραπάνω προϋποθέσεις αποκλείονται. 6. Τα έργα θα συγκεντρωθούν και θα αποσταλούν είτε μέσω των γυμνασίων – λυκείων, αν εκδηλωθεί σχετικό ενδιαφέρον από μαθητές και μαθήτριες, είτε με ατομική πρωτοβουλία των ενδιαφερόμενων. Στην περίπτωση που τα έργα θα αποσταλούν μέσω σχολείων απαραίτητο είναι να συμπεριληφθούν εντός του μεγάλου φακέλου τα στοιχεία επικοινωνίας του σχολείου και του υπεύθυνου επικοινωνίας για το σχετικό διαγωνισμό

εκπαιδευτικού. 7. Οι κλειστοί φάκελοι συμμετοχής θα πρέπει να υποβληθούν ταχυδρομικά ή προσωπικά στο Γραφείο Πρωτοκόλλου και θα φέρουν υποχρεωτικά, στο εξωτερικό τμήμα του κλειστού φακέλου συμμετοχής γραπτώς την ένδειξη: 6 Για τον 11o Πανελλήνιο Διαγωνισμό Λογοτεχνικής Έκφρασης για εφήβους και νέους για το έτος 2025 στο πλαίσιο της δράσης με τίτλο «στο βλέμμα του Μπάιρον» 8. Ο τόπος αποστολής ή υποβολής κλειστών φακέλων συμμετοχής είναι στη διεύθυνση: Δημαρχείο Βύρωνα Καραολή & Δημητρίου 36-44 Βύρωνας 16233 Γραφείο Πρωτοκόλλου Τηλ .Κέντρο 2132008600 9. Καταληκτική ημερομηνία υποβολής ή αποστολής των έργων (σφραγίδα ταχυδρομείου) είναι η 1η Ιουλίου2025. Φάκελοι συμμετοχής που θα φέρουν σφραγίδα μετά την παραπάνω ημερομηνία θα παραλαμβάνονται ως εκπρόθεσμοι και το περιεχόμενό τους δεν θα συμπεριληφθεί στη διαγωνιστική διαδικασία. 10. Τα αποτελέσματα του διαγωνισμού θα ανακοινωθούν με αποστολή μηνύματος ηλεκτρονικού ταχυδρομείου και θα αναρτηθούν στην ιστοσελίδα του Δήμου Βύρωνα μέχρι το τέλος του μήνα Οκτωβρίου 2025. Ο χρόνος ανακοίνωσης των αποτελεσμάτων δύναται και να παραταθεί. Σε περίπτωση παράτασης θα αναρτηθεί σχετική ανακοίνωση στην ιστοσελίδα του Δήμου Βύρωνα. 11. Κριτήρια εκτίμησης των υποβαλλόμενων έργων είναι: α. Η πρωτοτυπία

στον τρόπο ανάδειξης του θέματος. β. Η χρήση της ελληνικής γλώσσας, και γ. Η οργάνωση του κειμένου όσον αφορά στη δομή του, 12.1. Θα βραβευτούν τρία έργα ανά κατηγορία κειμένου και ηλικιακή ομάδα, δηλαδή 12 έργα συνολικά, με την ένδειξη «πρώτο βραβείο», «δεύτερο βραβείο» κ.λ.π. Στη συνέχεια θα απονεμηθούν τιμητικοί έπαινοι στα έργα που θα κριθούν ως καλύτερα στη σειρά αξιολόγησης αμέσως μετά από τα βραβευθέντα και θα είναι ισάριθμα, δηλαδή θα απονεμηθούν 12 τιμητικοί έπαινοι συνολικά, με την ένδειξη «πρώτος τιμητικός έπαινος»,

«δεύτερος τιμητικός έπαινος» κ.λ.π. Τέλος, έπαινοι συμμετοχής θα απονεμηθούν σε όλους τους συμμετέχοντες εγκύρως και εμπροθέσμως στο διαγωνισμό. 12.2 Ειδικά βραβεία θα απονεμηθούν στους εκπαιδευτικούς που συνέβαλαν στην προώθηση του διαγωνισμού στα σχολεία τους και θα συνοδεύσουν τους μαθητές τους στην τελετή βράβευσής τους με σκοπό να υποστηριχτούν και να ανταμειφθούν οι προσπάθειες τους να καθοδηγήσουν τα παιδιά στο δρόμο του προβληματισμού και στοχασμού. 13. Δεν θα γίνουν δεκτά κείμενα με περιεχόμενο υβριστικό, ρατσιστικό, απρεπές, που προσβάλλει την τιμή και την αξιοπρέπεια τρίτων κατά την απόλυτη κρίση της κριτικής επιτροπής του διαγωνισμού. 14. Τα βραβευθέντα και τιμηθέντα έργα θα εκδοθούν με μέριμνα του Δήμου Βύρωνα. Το βιβλίο που θα εκδοθεί θα

διανεμηθεί ΔΩΡΕΑΝ προς όλες τις δημοτικές βιβλιοθήκες της Ελλάδας, προς όλες τις σχολικές βιβλιοθήκες του Βύρωνα, σε εκπροσώπους των ΜΜΕ, πολιτιστικών φορέων. Οι συγγραφείς των έργων που θα περιλαμβάνονται στην έκδοση θα λάβουν πέντε τουλάχιστον αντίτυπα. Τέλος, ο Δήμος διατηρεί το δικαίωμα να αναρτήσει τα κείμενα της έκδοσης στην ιστοσελίδα του με σκοπό να προβάλλει κατά το δυνατό τη λογοτεχνική προσπάθεια της νεολαίας μας. Οι συγγραφείς των έργων 7 αυτών παρέχουν αυτοδίκαια στους οργανωτές του διαγωνισμού τα πνευματικά δικαιώματα για την έκδοση στο Ανθολόγιο. 15. Τα έργα θα κριθούν από κριτική επιτροπή στην οποία θα συμμετέχουν φιλόλογοι, συγγραφείς και άλλες πνευματικές προσωπικότητες. 16. Η επιτροπή δύναται να ζητήσει οποιοδήποτε έγγραφο που πιστοποιεί την ηλικία ή άλλο στοιχείο του διαγωνιζόμενου. 17. Η τελετή βράβευσης θα γίνει από τον Δήμο Βύρωνα μετά την ανακοίνωση των αποτελεσμάτων του διαγωνισμού και σε ημερομηνία που θα γνωστοποιηθεί σε όλους τους συμμετέχοντες. 18. Τα υποβληθέντα έργα δεν επιστρέφονται και παραμένουν στο αρχείο της Δημοτικής Βιβλιοθήκης ως αποδεικτικά στοιχεία του διαγωνισμού. Η συμμετοχή στο διαγωνισμό με την υποβολή του κειμένου προϋποθέτει και την πλήρη αποδοχή των όρων της παρούσας προκήρυξης. 19. Σε περίπτωση που υπάρχει παραβίαση

πνευματικών δικαιωμάτων, η επιτροπή του διαγωνισμού και ο Δήμος Βύρωνα δε φέρουν καμία ευθύνη και έχουν δικαίωμα αποκλεισμού της συμμετοχής. Ο Δήμος Βύρωνα δεσμεύεται ότι δεν θα κάνει με οποιονδήποτε τρόπο εμπορική χρήση των έργων, έχει, δε, την υποχρέωση να αναφέρει πάντα τα στοιχεία του δημιουργού, χωρίς καμία άλλη απαίτηση εκ μέρους του. 20. Πληροφορίες για το διαγωνισμό θα δίνονται στο τηλέφωνο 210-7609340-350, Τμήμα Πολιτισμού. ΠΑΡΑΡΤΗΜΑ Β ΠΑΡΑΔΕΙΓΜΑ ΦΟΡΜΑΣ Α. ΣΤΟΙΧΕΙΩΝ ΔΙΑΓΩΝΙΖΟΜΕΝΩΝ

Πραγματικό Ονοματεπώνυμο : Π.χ. Νικόλαος Ψευδώνυμο

Διαγωνιζομένου : Π.χ. Ονειρεμένη Διαδρομή Κατηγορία Συμμετοχής : Π.χ. Νεανικό κείμενο Β.ΣΤΟΙΧΕΙΑ ΕΠΙΚΟΙΝΩΝΙΑΣ Ηλεκτρονική Διεύθυνση

: Π.χ. nickbelourias@yahoo.gr Ταχυδρομική Διεύθυνση : Π.χ. Καλαβρύτων 284 , Άγιοι Ανάργυροι Τ.Κ. 13562 8 Αριθμός Κινητού Τηλεφώνου : ……………………. Αριθμός Σταθερού Τηλεφώνου :

… Γ.ΥΠΕΥΘΥΝΗ ΔΗΛΩΣΗ ΠΕΡΙ ΠΝΕΥΜΑΤΙΚΩΝ ΔΙΚΑΙΩΜΑΤΩΝ

Εγώ , π.χ. ο Νικόλαος , ως γνήσιος δημιουργός του έργου αυτού, το

οποίο αποστέλλω , υπό τη μορφή π.χ. ποιήματος με θεματικό άξονα Π.χ.

«Προσωπική αντίσταση και αξιοπρέπεια», με τίτλο π.χ. «Αιώνια Δεσμά» και με το ψευδώνυμο μου π.χ. «Ονειρεμένη Διαδρομή», βεβαιώνω υπεύθυνα και ενσυνείδητα πως το ως άνω έργο αποτελεί προσωπικό

πνευματικό δημιούργημα, είναι πρωτότυπο, δεν αποτελεί προϊόν λογοκλοπής και σε καμιά περίπτωση δεν παραβιάζονται τα δικαιώματα πνευματικής ιδιοκτησίας τρίτων.

………………………………………………………………………………………………………………

……………………………………………… Στη συνέχεια ο Πρόεδρος κάλεσε το Δημοτικό Συμβούλιο να αποφασίσει σχετικά ΤΟ ΔΗΜΟΤΙΚΟ ΣΥΜΒΟΥΛΙΟ μετά από συζήτηση και τις τοποθετήσεις των μελών του Λαμβάνοντας υπόψη: 1 . Την ανωτέρω εισήγηση του Αντιδημάρχου Πολιτισμού & Παιδείας 2 . Τις διατάξεις του άρθρου 65 του Ν.3852/10 3 . Την προκήρυξη για τον 11ο Πανελλήνιο Διαγωνισμό Λογοτεχνικής έκφρασης για εφήβους και νέους, με παράδειγμα φόρμας/στοιχείων διαγωνιζομένων η οποία περιλαμβάνεται στην παρούσα απόφαση ΑΠΟΦΑΣΙΖΕΙ ΟΜΟΦΩΝΑ 1. Την διενέργεια του 11ου Διαγωνισμού Λογοτεχνικής Έκφρασης έτους 2025 εφήβων και νέων 2. Εγκρίνει τους όρους συμμετοχής στον Διαγωνισμό, όπως αυτοί αναφέρονται στην ως άνω προκήρυξη – παράρτημα Α - για την δημοσίευσή της, με καταληκτική ημερομηνία υποβολής ή αποστολής των έργων (σφραγίδα ταχυδρομείου) την 1η Ιουλίου 2025